**Република Србија**

**О.Ш. „Рајак Павићевић“**

**Бајина Башта**

**Број: 03/13-295**

**Датум: 10.06.2013. г.**

**ОДГОВОРИ НА ПОСТАВЉЕНА ПИТАЊА У ВЕЗИ СА ЈАВНОМ НАБАВКОМ МАЛЕ ВРЕДНОСТИ БРОЈ 03/13 – УВОЂЕЊЕ ГРЕЈАЊА У СТАРОЈ ШКОЛИ У ПИЛИЦИ.**

**Питање 1: Да ли се уместо доказа о испуњености услова из члана 75. Закона о јавним набавкама може доставити само Изјава о испуњености услова истих?**

**Одговор:** Да. Сходно члану 77. став 4. Закона о јавним набавкама, испуњеност свих услова понуђач може доказати достављањем изјаве којом понуђач под пуном материјалном и кривичном одговорношћу потврђује да испуњава све захтевене законске услове и услове из конкурсне документације.

Докази о испуњености услова могу се достављати у неовереним копијама, a Наручилац може захтевати од понуђача чија је понуда на основу извештаја комисије за јавну набавку оцењена као најповољнија да достави на увид оригинал или оверену копију свих или појединих доказа у року од пет дана. (страна 8. Конкурсне документације).

**Питање 2:**

**У Упутству како се доказује испуњеност услова из члана 75. Закона о јавним набавкама на страници бр. 5. наводите да је неопходно доставити Извештај о бонитету за јавне набавке – БОН – ЈН. Да ли је довољно да доставимо Потврду из АПР-а да не могу да нам пруже услуге бонитета из разлога што пословне књиге водимо по систему простог књиговодства, те као такви нисмо у обавези састављања и достављања финансијског извештаја Агенцији за привредне регистре? Шта би у том случају било неопходно доставити још уз поменуту потврду као доказ неопходног финансијског капацитета?**

**Одговор:** Да. Можете доставити Потврду из АПР-а да не могу да вам пруже услуге бонитета из разлога сто пословне књиге водите по систему простог књиговодства, те као такви нисте у обавези састављања и достављања финансијског извештаја АПР-у. Уз поменуту потврду треба да доставите и потврду пословне банке о оствареном укупном промету на пословном–текућем рачуну за претходне две обрачунске године. Потребно је да је понуђач у претходне две године остварио промет у укупном износу од 10.000.000,00 динара како је и наведено у Конкурсној документацији.

.  
**Питање 3:**

**Да ли је за предузетника довољно доставити само Извод из казнене евиденције (као доказ да он и његов законски заступник нису осуђивани за неко од кривичних дела као чланови организоване криминалне групе, да нису осуђивани за неко од кривичних дела против привреде, кривична дела против животне средине, кривично дело примања и давања мита, кривично дело преваре) или је обавезно доставити и поменуто Уверење надлежног суда и надлежне полицијске управе МУП-а?**Одговор: Потребно је доставити и поменута уверења којим Понуђач потврђује да против њега није у току тј. да се не води поступак за неко од наведених кривичних дела.

**Питање 4:**

**Да ли се за два КВ монтера запослена код Понуђача на пословима термотехничких инсталација могу доставити Уверења (атести) за заваривача?**   
**Одговор:** Да. Могу се доставити Уверења (атести) за завариваче.

**Питање 5:**

**Захтевате Потврду Инжењерске коморе Србије о важности лиценце за одговорног извођача радова која не може бити старија од 6 месеци од дана слања позива за подношење понуда.Потврда нашег одг. извођача радова је издата 09.11.2012. године и важи до септембра 2013. године. Из ког разлога се треба вадити нова потврда када важност лиценце није истекла, односно да ли се ипак може приложити важећа потврда без обзира на датум издавања исте?  
Одговор:** Наручилац захтева да Потврда о важности лиценце за одговорног извођача радова не сме бити старија од 6 месеци јер је овај услов (одговорност) од велике важности за врсту радова који су предмет јавне набавке. Такође, Наручилац не може са сигурношћу да зна да ли ће бити у току поступка поднети захтеви за заштиту права понуђача, што би свакако продужило све рокове до доделе уговора о јавној набавци. Напомињемо још једном да сходно члану 77. став 4. Закона о јавним набавкама, испуњеност свих услова понуђач може доказати достављањем изјаве којом понуђач под пуном материјалном и кривичном одговорношћу потврђује да испуњава све захтеване законске услове и услове из конкурсне документације.

КОМИСИЈА ЗА ЈАВНУ НАБАВКУ БРОЈ 03/13